
saya ini serta semua pihak yang membantu secara 
langsung atau tidak langsung terhadap 
penghasilan buku ini. 

Jasa kalian semua amat dihargai! 



PRAKATA 



Alhamdulillah, saya bersyukur kepada Allah 
Subhanahu Wa Ta'ala kerana dengan izin-Nya saya 
berjaya menulis dan menerbitkan buku Tempi Diri; 
Menangani Masalah Dan Tekanan Dalam Konsep 
Pertimbangan Sunnah. 

Usaha menulis buku ini lanjutan dari 
seminar Terapi Diri yang saya sampaikan. Saya 
melihat adanya keperluan untuk mesej ini 
disebarluaskan bagi membantu mereka yang 
memerlukan jalan keluar bagi masalah yang 
mereka alami. 

Pada awalnya buku ini merupakan sebuah 
buku yang tebal dengan beberapa tajuk utama. 
Bagi membolehkan pembaca memahami isi 
kandungan buku ini, saya pecahkan buku ini 
kepada tiga bahagian, dan ini adalah bahagian 
pertama. 

Di dalam buku ini anda akan didedahkan 
mengenai konsep Pertimbangan Sunnah, 
memahami nilai, masa, rasa, penyakit, bahagia dan 
takdir. 



Tajuk-tajuk ini sengaja dipilih dan digarap 
agar pembaca lebih memahami makna kehidupan 
di dunia ini. Di dalam buku ini juga saya kongsikan 
sedikit kisah-kisah mereka yang pernah saya bantu, 
mungkin kisah ini baik untuk membantu anda 
mengatasi masalah yang sedang anda lalui. 

FYROL IKRAM OTHMAN 

Konsultan, 

Terapi Diri, 

AMH Maju Resources, 

Pusat Terapi AMH, 

Pusat Latihan AMH. 

amh-terapi. blogspot. com 



PENDAHULUAN 



Masalah, tekanan dan segala kerumitan 
hidup sentiasa hadir dalam diri setiap manusia. 
Tenaga negatif ini sentiasa berlegar-legar dalam ruh 
ruang masanya selagi wujudnya alam ini. 

Secara fitrahnya, manusia tidak dapat lari 
daripada menghadapi segala permasalahan yang 
timbul, penyakit sama ada akut ataupun kronik, 
tekanan dari sudut keluarga, ekonomi dan sosial 
serta lain-lain lagi. 

Ya, kita memerlukan sedikit tekanan, bagi 
membantu memotivasikan kita menjalankan rutin 
harian kita dan mencapai keinginan kita. Ini 
dinamakan tekanan positif. Namun tekanan ini 
perlu diuruskan dengan baik. Pelbagai penyakit 
boleh muncul akibat daripada tersalah 
menguruskan setiap tekanan yang melanda diri 
seseorang itu. Ini kerana tekanan berhubung kait 
dengan emosi kita, yang manajika kita amati betul- 
betul, hanya sekitar 30% sahaja hal berkaitan 
emosi adalah positif, manakala lebihannya adalah 
negatif. 



Diseases Related to Oxidative Stress 



Heart Disease 
Arthritis 



Diabetes 
Autism 
Alzheimer Disease 
Liver Diseases 
Common Cold 
Cystic Fibrosis 
Skin Disorders 
Kidney Failure 

Crohn's Disease 
Hypertension 
Macular Degeneration 

Athletic Performance [stamina & endurance] 



OXIDATIVE 

/\ V 



STRESS! 



Cancers 
Asthma 
Parkinson's Disease 
Blood Vessel Damage 
Prostate Problems 
Dementia 
Emphysema 
Hepatitis 
Aging 



Hypertension 
Bronchitis [chronic & acute] 

Chronic Fatigue Syndrome 



Body 



Mind 




Emotions 



Behavior 



is 



Kesan stres bukan sahaja pada minda, tetapijuga 
pada tubuh badan, tingkah laku dan emosi. 



Antara penyakit kronik yang hadir akibat 
salah urus tekanan ialah penyakit mental,tekanan 
perasaan, malah bunuh diri juga turut terjadi. 
Penyakit-penyakit tidak kronik pula seperti pening 
kepala, debaran jantung, cirit-birit, tekanan darah 
tinggi dan lain-lain lagi. 

Setiap penyakit, tekanan, masalah dan segala 
kerumitan hidup seharusnya hendaklah dirujuk 
kepada hukum Pertimbangan Sunnah. Hukum 
Pertimbangan Sunnah merupakan satu konsep 
yang mengambil kira pendekatan sebenar Al- 
Quran, Hadis dan hukum peraturan alam. 

Ini kerana, Allah dengan penuh kasih 
sayang telah pun mewujudkan sistem Sunnatullah 
dan Syariatullah bagi memastikan setiap hidupan 
dan alam semesta ini berjalan dengan lancar. 
Tidak cukup dengan itu, Allah telah mengutuskan 
Nabi Muhammad SAW sebagai contoh ikutan 
terbaik dan kitab suci Al-Quran sebagai rujukan. 

Sunnatullah ini ada yang dianjurkan secara 
sukarela, dan ada juga secara paksa. Ini dijelaskan 
oleh Allah SWT dalam surah Ar-Ra'd ayat ke-15; 

"Dan kepada Allah jualah sekalian makhluk yang ada 
di langit dan di bumi tunduk menurut, baik dengan 
sukarela (tau 'an ) atau terpaksa (karhan ). " 

Oleh yang demikian, penulis berhasrat 
untuk membawa pembaca budiman sekalian 
untuk memahami hukum Pertimbangan Sunnah 
dan memilihnya sebagai rujukan, dengan ini para 
pembaca dipercayai boleh membantu diri sendiri, 
keluarga dan rakan untuk menangani tekanan, 
masalah dan penyakit dengan lebih baik serta 
harmoni dalam tertib Pertimbangan Sunnah. 

Di dalam buku ini, penulis akan membawa 
pembaca sekalian untuk memahami apakah itu 
Pertimbangan Sunnah, memahami deria, 
memahami nilai, memahami masa, memahami 
nikmat hidup dan kebahagiaan. 

Memahami Hukum 
Pertimbangan Sunnah 



Pertimbangan sunnah secara umumnya 
adalah satu kaedah perkiraan, pertimbangan atau 
satu keputusan yang diambil dengan mengambil 
kira semua aspek yang meliputi sunnah (dalil) iaitu 
Al-Quran, Hadis Nabi Muhammad SAW, kata-kata 
sahabat, pendapat ulama' dan juga Sunnatullah 
atau sunnah alam (kesemulajadian). 

Apakah bezanya dengan prinsip yang lain? 
Ini adalah satu persoalan yang perlu dirungkaikan 

supaya pemahaman tentang Pertimbangan 
Sunnah ini dapat memberi manfaat yang lebih 
luas, bukan sahaja untuk menghadapi sebarang 
tekanan, penyakit dan masalah, tetapi juga untuk 
semua sudut kehidupan sesuai dengan Islam 
sebagai ad-din iaitu Islam sebagai satu cara hidup. 

Secara umumnya Sunnatullah itu adalah 
peraturan atau sistem atau ketentuan Allah untuk 
hamba-Nya di dunia ini. Firman Allah SWT; 

"Sekali-kali tidak akan kamu dapati pada sunnah 
Allah itu ada gantinya. " 

(Al-Ahzab : 62) 

Segala peraturan dunia ini, seperti 
pergerakan dan perjalanan sistem suria, bumi dan 
sebagainya adalah di bawah pengetahuan dan 
keizinan Allah SWT. 

Semuanya berjalan dengan lancar. Bumi 
tidak akan terkeluar sedikit pun dari orbitnya. 
Sebarang perubahan (melanggar sunnah) 
walaupun sedikit akan menimbulkan bencana. 
Para saintis dan pengkaji angkasa begitu kagum 
dengan perjalanan alam semesta yang sangat 
teratur dan tepat. 

Tiada satu pun perkara yang selamat jika 
melanggar sunnah Allah ini. Dan sesungguhnya 
tiada satu pun yang melanggarnya, melainkan 
Allah berkehendakkan demikian. 

Contohnya dalam kisah Nabi Ibrahim. 
Firman Allah; 

"Kami katakan, wahai api, jadilah engkau sejuk, dan 
sejahteralah ke atas Nabi Ibrahim. " 

(Al-Anbia': 69) 

Tujuan Allah mengarahkan api supaya sejuk 
adalah untuk menunjukkan kuasa Allah SWT 
bahawa setiap sesuatu itu boleh berlaku dengan 
kemahuan dan kuasa-Nya. Syukur kepada Allah 
kerana hanya berfirman terhadap api Nabi 
Ibrahim, jika tidak tentulah Si Api akan kekal sejuk 
hingga kini. 

Allah berkuasa untuk melakukan apa sahaja. 
Terlalu banyak contoh kejadian dari semasa ke 
semasa untuk kita jadikan iktibar, sebagai contoh 
pada zaman Rasulullah SAW, tentang sahabat yang 
rumahnya tidak dimakan api dalam satu 
kebakaran sedangkan rumah yang lain habis dijilat 
api. Ini kerana amalan dan sikap tawakal kepada 
Allah yang ditunjukkan oleh sahabat tersebut. 
Begitu juga tentang kisah-kisah naskhah Al-Quran 
dan masjid yang diselamatkan daripada bencana 
alam. 



Sekurang-kurangnya 

sunnah terbahagi 



kepada dua, iaitu yang wajib dipatuhi dan sunat. 
Ini berdasarkan firman Allah dalam surah Ar-Ra'd. 




"Dan kepada Allah jualah sekalian makhluk yang ada 
di langit dan di bumi tunduk menurut, baik dengan 
sukarela (tau'an) atau terpaksa (karhan). 

(Ar-Ra'd: 15) 

Maknanya di sini, sesiapa yang melanggar 
arahan Allah iaitu tidak membuat apa yang 
disuruh-Nya dan membuat apa yang dilarang-Nya 
maka makhluk itu akan mendapat kebinasaan di 
dunia dan akhirat seperti sakit, rosak atau musnah 

sama sekali selain daripada diberi balasan buruk di 
akhirat nanti. 

Maksudnya ada sunnah yang karhan yang 
perlu manusia turuti sama ada suka atau tidak 
suka. Contohnya api, hukumnya bersifat panas 
dan membakar. Tindakan memegang api tentulah 
akan membawa kebinasaan terhadap seseorang 
yang cuba untuk memegangnya tanpa sebarang 
alas. 

Begitu juga dengan air, sifatnya lembut dan 
menyenangkan. Maka sebab itulah kita tidak boleh 
berjalan di atas air seperti mana kita boleh 
berjalan di atas tanah. Jika kita cuba untuk 
berjalan maka tenggelamlah kita ke dalam air. 

Seperti mana Allah boleh mengarahkan api 
bertukar sifatnya (melanggar sunnah terdahulu) 
begitu jugalah Allah boleh mengarahkan segala 
bencana alam, letusan gunung berapi, gempa 
bumi, sel badan yang berganda tanpa had yang 
membentuk kanser dan sebagainya, kerana Allah 
telah pun memberikan banyak amaran, dan Allah 
boleh melakukan apa sahaja seperti mana firman- 
Nya dalam surah Yasin ayat 82 yang bermaksud 
"Jadilah, maka jadilah ia. "Firman Allah; 

"Dan tatkala datang perintah Kami yang 
memerintahkan supaya mereka (kaum ingkar) 
dibinasakan, Kami selamatkan Syu'aib dan orang- 
orang beriman yang bersamanya sebagai rahmat 
daripada Kami, dan orang-orang yang zalim 
dibinasakan oleh satu suara yang dahsyat lalu jadilah 
mereka mati bergelimpangan di tempat tinggal mereka. " 

(Hud: 94) 




Kepanasan dan kekuatan gunung berapi sekali-kali tidak 
boleh dibandingkan dengan kehebatan api neraka Allah. 

"Maka mereka mendustakan Syu'aib, lalu mereka 
ditimpa gempa yang dahsyat, maka jadilah mereka 
mayat-mayat yang bergelimpangan di tempat tinggal 
mereka. " 

(Al-Ankabut : 37) 




Begitu juga halnya dengan nasihat Nabi 
Muhammad SAW agar hanya makan apabila lapar, 
dan berhenti apabila kenyang. Bagi mereka yang 
memahami perkara ini, tentunya akan patuh 
dengan penuh berdisiplin walaupun ianya adalah 
sunnah tau'an, kerana ternyata perut yang 
kekenyangan adalah pencetus penyakit jasmani 
dan rohani. 

Segala suruhan Allah di dalam Al-Quran 
adalah sunnah karhan, segala larangan Allah 
adalah sunnah karhan. Melanggar atau tidak patuh 
kepada sunnah Allah adalah satu tindakan yang 
menempah bencana. 

Sifat sunnah yang kedua ialah tau'an. Iaitu 
satu sunnah yang sukarela dilakukan oleh 
manusia. 

Sunah ini biasanya diambil daripada sunnah 
Nabi SAW dan amalan-amalan sunat. Contohnya 
pemakaian serban bagi lelaki. Ini bukanlah satu 
kewajipan, tetapi pemakaiannya mempunyai 
pelbagai hikmah. Antaranya melindungi kepala 
daripada sinaran matahari berbahaya, melindungi 
rambut daripada memerangkap gelombang- 
gelombang negatif, dan juga melindungi otak 
daripada kekeringan. Ini hanya sekadar beberapa 
hikmah, banyak lagi hikmah yang belum terkaji. 

Walau bagaimanapun jelasnya di sini, 
hikmahnya bukan sekadar pahala di akhirat, tetapi 
juga di dunia terutamanya dari sudut kesihatan 
dan keberkatan hidup. Firman Allah; 

"Jika penduduk sesuatu negeri beriman dan bertaqwa, 
pastilah Kami akan melimpahkan kepada mereka 

barakah dari langit dan burnt. " 

(Al-A'raf: 96) 

"Dan sekiranya Ahli Kitab itu beriman dan bertaqwa 
tentulah Kami akan hapuskan daripada mereka 
kejahatan-kejahatan mereka, dan tentulah Kami akan 
masukkan mereka ke dalam syurga-syurga yang penuh 
nikmat. 

Dan kalau mereka mengamalkan Taurat dan Injil serta 
apa yang diturunkan kepada mereka daripada Tuhan 
mereka, nescaya mereka akan makan rezeki daripada 
atas mereka (langit) dan daripada bawah kaki mereka 
(bumi). " 

(Al-Maidah : 65-66) 

Kata kuncinya di sini ialah ketaqwaan kepada 
Allah SWT Seorang hamba yang beriman dan 
bertaqwa kepada Allah SWT akan tetap melakukan 
perkara yang dilakukan oleh Nabi Muhammad 
SAW walaupun ianya sekadar perkara sunat. 

Setelah kita memahami sedikit sebanyak 
berkenaan sunnah dan Pertimbangan Sunnah, 
kita juga harus menyedari yang kaedah 
pertimbangan sunnah melihat sesuatu itu dengan 
menyeluruh, dan tidak mengambil sedikit-sedikit, 

supaya kesannya dapat dirasakan secara optimum. 

Pertimbangan sunnah melihat keseluruhan 
kehidupan junjungan besar Nabi Muhammad 
SAW itu sebagai panduan yang sangat bermanfaat 
berbanding mengambil sedikit-sedikit sesuatu 
sunnah. Pertimbangan Sunnah mementingkan 
kehidupan yang harmoni dan penuh tertib serta 
beradab, bukannya beradat semata-mata sehingga 
sanggup meninggalkan hukum Islam. 



KESIMPULAN 

Pertimbangan sunnah ialah satu kaedah 
yang mengambil kira sepenuhnya Al-Quran, As- 
Sunnah dan hukum alam (the law of nature). 

Setiap suruhan Allah SWT (sunnah karhan) 
atau Syariatullah perlulah dipatuhi sebaiknya. Ini 
kerana, walaupun sesuatu kesan dari melanggar 
kewajipan ini tidak dirasai serta merta, tetapi wajib 
kita percaya bahawa balasannya tetap ada sama ada 
di dunia atau di akhirat, dan sama ada cepat atau 
lambat. 

Mereka yang melanggar perintah Allah 
dianggap sebagai menzalimi diri sendiri, walaupun 
arahan tersebut tidak dapat dilihat hikmahnya. 

Maksudnya adakah arahan tersebut benar-benar 
salah (memudaratkan) jika tidak dituruti. 

"Dan kami berfirman: "Wahai Adam, tinggallah 
engkau dan isteri engkau di dalam syurga, dan 
makanlah dari makanannya apa sahaja kamu berdua 
sukai, dan janganlah kamu hampiri pokok ini; (jika 
kamu menghampirinya) maka jadilah kamu berdua 
daripada golongan orang-orang yang zalim". 

(Al-Baqarah : 35) 

Setiap orang hendaklah menanamkan dalam 
hatinya untuk cuba sedaya upaya mematuhi segala 
kewajipan yang tertulis di dalam Al-Quran. Selain 
itu hendaklah pula sedaya upaya menjalankan 
sunnah Rasulullah SAW yang mana tentunya 
sunnah-sunnah tersebut adalah wahyu daripada 
Allah SWT atas kasih sayang-Nya kepada hamba- 
hamba-Nya. 

BAB 



Memahami Deria 



Dalam menjalani kehidupan ini, kita 
melihat, mendengar, menghidu, merasa dan 
menyentuh segala-galanya setiap hari. Namun 
adakah kita terfikir sama ada segala yang kita alami 
itu adalah realiti atau ilusi? Apabila dikaji daripada 
sudut saintifik, segalanya apa yang kita alami itu 
hanyalah semata-mata interpretasi yang berlaku di 
dalam otak. 

Semasa kita melihat, cahaya masuk melalui 
mata hingga ke retina sahaja, ia tidak sampai ke 

Memahami Kebahagiaan 



Ini merupakan tajuk paling sukar yang ingin 
saya ulas dalam buku ini. Kebahagiaan itu sendiri 
subjektif. Ia bukan apa yang kita lihat,tetapi apa 
yang kita rasa. Bagaimanakah mungkin kita dapat 
merasakan apa yang orang lain rasa. 

Apabila seorang lelaki dan wanita menjalani 
upacara akad nikah, maka niat mereka adalah 
ingin membentuk sebuah keluarga yang bahagia. 
Tiada siapa yang memasuki gerbang perkahwinan 
untuk merasai derita, namun tidak ramai 

pasangan mengecapi nikmat bahagia tersebut 
lantaran mereka gagal untuk memahami apakah 
maksud keluarga bahagia? Akhirnya derita yang 
tidak diundang hadir menerkam. 



lid iip bahagia 
nya pada Al 1 ai 
b ii a t b a i Vc 
Memaa f lean 
: s lisah'tcan o r an >- 




BAHAGIA BUKAN APA YANG DILIHAT 
BAHAGIA ADALAH APA YANG D I RASA 

Ada pasangan yang menetapkan bahagia 
sebagai memiliki rumah, kenderaan yang besar 
serta anak-anak yang cornel dan sihat. Ditambah 

dengan pakej pelancongan tahunan untuk 
keluarga. Berkeupayaan menyambut majlis hari 
jadi dengan dapat pula menjemput sanak saudara 
dan rakan-rakan. Tidak cukup dengan itu, si lelaki 
meletakkan isterinya mestilah seorang yang cantik 
di mata beliau dan cantik juga pada pandangan 
orang lain. Begitu juga si isteri, si suami mestilah 
tampan dan berkerjaya besar. Namun adakah itu 
takrif bahagia? Adakah bahagia itu takrifnya hanya 
pada ukuran duniawi? Takrif sebegini secara 
umumnya adalah tidak salah. Malah ia impian 
biasa bagi semua orang. Namun asas kepada 
impian ini mestilah meletakkan pertimbangan 
sunnah, iaitu mencari keredaan Allah SWT. Untuk 
mencari keredaan Allah, yang penting ialah baik 
pada pandangan Allah, bukan baik pada 
pandangan manusia semata-mata. Baik pada 
pandangan Allah, insya-Allah baiklah pada 
pandangan manusia, namun jika baik pada 
pandangan manusia yang dicari, pada pandangan 
Allah belum pasti. 

BILA PASANGAN 
TAK SEINDAH HARAPAN 

Sebagai seorang perawat dan motivator, saya 

biasa dihubungi bagi mendapatkan pandangan 
berkenaan pasangan mereka. Pasangan yang 
dikenali semasa bercinta dahulu tidak sama 
apabila berkahwin. Lain yang diimpikan, lain yang 
diperolehi. Syurga yang diimpikan, neraka yang 
diperolehi. Di bawah ini saya kongsikan beberapa 
kes yang pernah saya runding. Namun nama 
sebenar dan sedikit jalan cerita telah diubah. 



KES 1 

Samsiah telah berkahwin dengan Kamal atas 
dasar suka sama suka. Setelah dua tahun 
berkahwin mereka dikurniakan seorang cahaya 
mata. Akibat tuntutan kos sara hidup, Kamal telah 
melakukan kerja lebih masa. Ini mengakibatkan 
Kamal sering pulang lewat ke rumah. Di tempat 
kerja masa-masa untuk rehat dan makan diisi 
dengan rakan sekerja. Berlaku percampuran 
antara lelaki dan wanita konon atas dasar kerja. 
Namun lama-kelamaan wujud rasa sayang. 

Suatu hari Samsiah pergi ke tempat kerja 
suaminya, dan mendapati suaminya berdua-duaan 
dengan rakan sekerja wanita. Berlaku pergaduhan 
dan diikuti dengan penceraian. 

Pandangan Saya 

Pertama sekali puan perlu bersyukur kerana 
dikurniakan rezeki perkahwinan dan anak. 

Dari cerita puan, sebenarnya suami puan 
juga adalah seorang yang bertanggungjawab 
kerana sanggup melakukan kerja lebih masa untuk 
keperluan puan dan anak. Namun ada sedikit 
kekurangan dari pihak puan dan bekas suami. 
Sedikit kekurangan itu besar kesannya, iaitu 
agama. 

Adakah puan berkahwin dahulu dengan 
memilih pasangan yang beragama? 

Adakah setelah berkahwin pendekatan 
agama ditekankan dalam keluarga seperti menjaga 
aurat, solat, membaca ayat suci Al-Quran dan lain- 
lain? 

Adakah puan telah menjalankan tanggung 
jawab sebagai seorang isteri dengan memasak dan 
membekalkan makanan kepadanya untuk ke 
tempat kerja? 

Ternyata beberapa soalan telah 
menyebabkan air matanya mengalir. Lantas 
mengakui beliau juga terlalu bersangka buruk ke 
atas bekas suaminya dan terlalu pantas meminta 

cerai. 



Banyak perkara dilakukan atas dasar emosi 
dan fizikal. Bukan atas dasar intelektual apatah lagi 
atas dasar spiritual. Ketidakseimbangan keempat- 
empat unsur ini menyumbang kepada 
penderitaan dalam bahtera perkahwinan. 



KES 2 

Rosmah 38, merupakan seorang ibu tunggal 
dan mempunyai seorang anak. Beliau berkahwin 
lewat iaitu pada usia 37 tahun. Setelah dibantu 
rakan-rakan, akhirnya Rosmah berkahwin dengan 
jejaka yang beliau tidak benar-benar 
mengenalinya. Wanita seusia beliau biasanya telah 
lama berkahwin dan mempunyai anak paling 
kurang dua atau tiga orang. 

Rosmah sendiri tidak sangka, dia 
mempunyai jodoh di usia selewat itu. Bahagia yang 
diimpikan kini muncul. Namun suami Rosmah, 
Rais bukanlah jejaka seperti yang diharapkan. Rais 
seorang yang panas baran. Status beliau kononnya 
bekerja freelance sebenarnya lebih kepada tidak 
bekerja. Banyak perbelanjaan rumah adalah hasil 
dari keringat Rosmah. Rezeki Rosmah murah, tiga 
bulan usia perkahwinan, beliau disahkan 

mengandung. Berita tersebut disambut dengan 
senyuman yang tawar. 

Sikap panas baran Rais, kos hidup yang 
meningkat, ditambah dengan emosi Rosmah yang 
tidak stabil menjadikan Rosmah sering bergaduh 
dengan suaminya. Akhirnya Rosmah diceraikan. 
Kelahiran anak sulungnya itu merupakan tarikh 
berakhirnya iddah beliau. 



Pandangan Saya 

Puan, sesungguhnya puan telah dipilih oleh 
Allah untuk melalui ini semua. Bersyukurlah 
kerana yang pertama, Tuhan telah menyentuh 
puan dengan ujian, yang mana pasti setiap ujian 
itu banyak hikmahnya. 

Kedua, puan perlu bersyukur kerana di 
ketemukan jodoh. Lihat sekeliling puan, ramai 
yang masih berharap bertemu jodoh. Walaupun 
jodoh puan singkat dan perit, namun dengan 
jodoh tersebut puan berpeluang menjalankan 
salah satu sunnah iaitu berkahwin. Yang penting 
sepanjang perkahwinan puan, puan tidak 
menderhakai suami puan. Allah sengaja uji puan 
dengan semua itu, ada rancangan tuhan di 
sebaliknya. Di akhirat nanti pasti ketemu 

PENUTUP 

Allah SWT menguji kita agar kita kembali ke 
jalan yang lurus, iaitujalan yang dilalui oleh orang- 
orang soleh. Jalan yang menuju kepada syurga 
Allah yang abadi. Di situlah kejayaan sebenar. 
Dunia yang kekal selama-lamanya. 

"Sesungguhnya kami telah menunjuki jalan (yang 
lurus ), ada yang bersyukur dan ada pula yang kufur. " 

(Al-Insan : 3) 

Ujian pasti akan menimpa setiap insan 
bergelar manusia, kerana kehidupan ini sendiri 
satu ujian, hanya cara penerimaannya sahaja yang 
berbeza. 

Islam telah meletakkan beberapa konsep agar 
manusia dapat lalui kehidupan ini dengan baik. 

1. Syukur. Merupakan gratitud tertinggi. 
Insan yang kuat imannya akan sentiasa 
bersyukur dengan setiap kejadian yang 
berlaku. Sama ada kejadian tersebut baik 
mahupun buruk. Sungguh hebat mereka 
yang memiliki iman seperti ini. 

2. Reda. Merupakan penerimaan terhadap 
segala yang berlaku. Sehingga tidak timbul 
rasa sedih sedikit pun, kesal mahupun 
dukacita. Dengan reda, sesuatu tekanan, 
masalah dan penyakit akan mudah diatasi. 
Orang yang tidak reda akan cepat gelisah, 
memberontak, marah dan kecewa. 

3. Sabar. Sabar merupakan satu istilah yang 
biasa digunakan. Bukan mudah untuk 
sabar, melainkan mereka yang benar-benar 
telah dilatih untuk sabar. Seseorang yang 
diuji tapi masih mampu bertahan, maka 
itulah sabar yang sebenar. Namun, tanpa 
sabar kita tidak mampu memperolehi reda. 
Pohonlah kepada Allah SWT agar 
dikurniakan sifat sabar secara berterusan. 
Untuk memulakan sabar, perlu sentiasa 
menenangkan diri. Berlindung dengan 
Allah daripada hasutan syaitan, ia mampu 
memberi kita peluang untuk berfikir 
sebelum bertindak. 

4. Ikhlas. Ikhlas sangat penting. Setiap 
perbuatan perlu dilakukan dengan ikhlas. 
Tanpa ikhlas sesuatu perkara tidak sampai 
maksudnya. Sabar dengan ikhlas, baru 

boleh mencapai reda. Reda dengan ikhlas 
baru boleh mencapai syukur. 

Dengan memahami konsep ini, umat Islam 
sepatutnya mudah menghadapi segala bentuk 
tekanan, masalah dan penyakit. Apatah lagi 
dengan pemahaman yang jelas bahawa dunia ini 
adalah sementara, kehidupan sebenar ada di 
akhirat. 

Semoga kehadiran buku ini membawa 
manfaat kepada semua, insya-Allah. 



* Sebarang komen atau kritikan boleh disalurkan kepada 
penults melalui email berikut; mofibio@gmail.com 

